title: 2009/792/ЕО, Евратом: Решение на Съвета от 29 октомври 2009 година за назначаване на заместник генерален секретар на Съвета на Европейския съюз за периода от 1 ноември 2009 г. до 31 декември 2009 г.

text:
               30.10.2009

               BG

               Официален вестник на Европейския съюз

               L 283/56

      РЕШЕНИЕ НА СЪВЕТА

   от 29 октомври 2009 година
   за назначаване на заместник генерален секретар на Съвета на Европейския съюз за периода от 1 ноември 2009 г. до 31 декември 2009 г.
   (2009/792/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 207, параграф 2 от него,
   като взе предвид Договора за създаване на Европейската общност за атомна енергия, и по-специално член 121, параграф 2 от него,
   като има предвид, че:

               (1)

               Мандатът на г-н Pierre DE BOISSIEU, заместник генерален секретар на Съвета на Европейския съюз, ще приключи на 31 октомври 2009 г. (1)

               (2)

               Този мандат следва да бъде подновен до 31 декември 2009 г. или до деня на влизане в сила на Договора от Лисабон в зависимост от това коя дата настъпи по-рано.

               (3)

               Припомня се, че в съответствие с член 6 от Протокола относно преходните разпоредби, който по силата на Договора от Лисабон ще бъде приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, мандатът на заместник генералния секретар на Съвета се прекратява в деня на влизане в сила на Договора от Лисабон,

         РЕШИ:
   Член 1
   Г-н Pierre DE BOISSIEU се назначава за заместник генерален секретар на Съвета на Европейския съюз за периода от 1 ноември 2009 г. до 31 декември 2009 г. или до деня на влизане в сила на Договора от Лисабон в зависимост от това коя дата настъпи по-рано.
   Член 2
   Председателят на Съвета уведомява г-н Pierre DE BOISSIEU за настоящото решение.
   Настоящото решение се публикува в Официален вестник на Европейския съюз.

      Съставено в Брюксел на 29 октомври 2009 година.

            За Съвета

            Председател

         C. BILDT

      (1)  ОВ L 277, 22.10.2009 г., стр. 20.


title: Решение на Бюрото на Европейския парламент от 11 и 23 ноември 2009 г. , 14 декември 2009 г. , 19 април 2010 г. и 5 юли 2010 г за изменение на мерките по прилагане на Устава на членовете на Европейския парламент

text:
               6.7.2010

               BG

               Официален вестник на Европейския съюз

               C 180/1

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 11 и 23 ноември 2009 г., 14 декември 2009 г., 19 април 2010 г. и 5 юли 2010 г
   за изменение на мерките по прилагане на Устава на членовете на Европейския парламент
   2010/C 180/01
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид член 8 и член 23, параграф 2 от Правилника за дейността на ЕП,
   като има предвид, че:

               (1)

               Изпълнението на мерките по прилагане на Устава на членовете на Европейския парламент (2) („мерките по прилагане“) разкри редица затруднения от практически характер. Следователно е необходимо мерките по прилагане да бъдат изменени, за да се гарантира, че членовете на ЕП могат да изпълняват своите задължения по подходящ начин.

               (2)

               Всички членове на ЕП следва да получават пълно възстановяване на своите медицински разноски в случай на тежко заболяване, а членовете на техните семейства следва да се ползват със същото медицинско осигуряване, независимо от датата на заболяването. Поради тази причина би било уместно съответните изменени разпоредби относно здравното осигуряване на членовете на ЕП да се прилагат, считано от 14 юли 2009 г.

               (3)

               По време на предходните парламентарни мандати членовете на ЕП имаха право на възстановяване на някои допълнителни пътни разноски, свързани с пътуване до и от едно от местата на работа на Европейския парламент през седмици, когато Парламентът не извършва официални дейности. Тъй като понякога може да се наложи членовете на ЕП да присъстват в Парламента в рамките на такива седмици, какъвто беше случаят с подготовката на изслушванията на кандидатите за членове на Комисията, би било разумно тази практика да продължи, считано от 1 януари 2010 г.

               (4)

               Редица от разпоредбите относно пътуванията се отнасят до годишните суми, от които членовете на ЕП могат да искат възстановяване на пътни разноски. Тъй като не би било уместно членовете на ЕП да бъдат третирани по различен начин единствено въз основа на датата на тяхното пътуване, измененията на такива разпоредби, приети от Бюрото през 2010 г., следва да се прилагат, считано от 1 януари 2010 г. Това следва да важи и за ограниченото право на надбавка за престой за членовете на ЕП, които присъстват в Парламента по време на седмиците, определени за външна парламентарна дейност.

               (5)

               Увеличеният размер на надбавката за парламентарни сътрудници взема предвид както адаптирането на възнагражденията на длъжностните лица и другите служители на Европейския съюз от 1 юли 2009 г., постановено в Регламент (ЕС, Евратом) № 1296/2009 (3), така и увеличението, договорено в коригиращ бюджет № 1/2010 на Европейския съюз за финансовата 2010 година. Като се има предвид, че увеличението в коригиращия бюджет влиза в сила незабавно, новият размер на надбавката за парламентарни сътрудници следва да се прилага, считано от 1 май 2010 г.

               (6)

               На своето заседание от 11 ноември 2009 г. Бюрото реши да позволи на членовете на ЕП да прехвърлят част от своята надбавка за парламентарни сътрудници, съответстваща на не повече от една максимална месечна сума, с цел да улесни членовете на ЕП при управлението на наличните суми. Би било целесъобразно посочената промяна да важи, считано от 14 юли 2009 г.

               (7)

               Едно от основните затруднения за членовете на ЕП беше административната тежест, породена от определени разпоредби на мерките по прилагане, по-конкретно по отношение на документите за представяне в рамките на някои видове договори, сключени с личните сътрудници на членовете на ЕП. С оглед на своевременното намаляване на тази тежест, съответните изменения следва да се прилагат, считано от 14 юли 2009 г. На своето заседание от 23 ноември 2009 г. Бюрото реши да разреши авансовите плащания, извършени от Парламента в рамките на трудов договор, да бъдат използвани за покриване на разноски, извършени от местните сътрудници по време на кратки пътувания, в размер на не повече от 100 евро месечно. Предвид факта, че тази промяна беше направена с оглед на намаляването на административната тежест за членовете на ЕП, тя следва да се прилага, считано от 1 януари 2010 г.

               (8)

               Като общо правило членовете на ЕП не могат да искат възстановяване на разходите за финансирането на договорите, позволяващи наемането на работа или прибягването до услугите на някои членове на семейството. Въпреки това членовете на семейството, които са работили като сътрудници на членове на ЕП на крайната дата 1 юли 2008 г. и чиито договори са били регистрирани от компетентната служба преди тази дата, биха могли да продължат да заемат тази функция в рамките на още един парламентарен мандат. На практика изискването за регистрация послужи за изключването на множество дългосрочни трудови договори. Поради тази причина то трябва да отпадне, с оглед на еднаквото третиране на всички трудови договори, които предвиждат плащане на социалноосигурителни вноски и които са били в сила на 1 юли 2008 г. Като се има предвид, че съответното изменение се отнася за трудови правоотношения, които датират преди влизането в сила на мерките по прилагане, то следва да се прилага, считано от 14 юли 2009 г.,

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:

               1.

               Член 3 се изменя, както следва:

                           а)

                           Параграфи 1 и 2 се заменят със следното:
                           „1.   По силата на член 18 от устава и при прилагане mutatis mutandis на режима, установен по общо споразумение между институциите на Общността (4), и на общите разпоредби по прилагането (5), право на възстановяване на две трети от разноските за заболяване, разноските, свързани с бременност или разноските, свързани с раждането на дете, имат следните лица:

                                       а)

                                       настоящите и бивши членове на ЕП с право на временно обезщетение по силата на член 13 от устава или на пенсия по силата на членове 14 и 15 от устава по отношение на техните разноски, както и разноските на техните съпрузи или лицата във фактическо извънбрачно съжителство съгласно определението в член 58, параграф 2 и на техните деца на издръжка съгласно определението в член 58, параграф 3 до навършването на 21 години или до 25 години, ако учат или преминават професионално обучение, когато съпрузите, лицата във фактическо извънбрачно съжителство и децата на издръжка не могат да се ползват с осигуряване от същото естество и в същия размер като членовете на ЕП или бившите членове на ЕП по силата на други законови или подзаконови разпоредби;

                                       б)

                                       лицата, имащи право на наследствена пенсия съгласно член 17 от устава.

                                 Лицата, посочени в букви а) и б), са свободни да избират практикуващ лекар и болници или клиники, както е посочено в член 19, параграф 1 от посочения по-горе правилник.
                           2.   Предвиденото в параграф 1 възстановяване на разноски се извършва от бюджета на Парламента. Прилагат се член 72, параграфи 3 и 4 от Регламент (ЕИО, Евратом, ЕОВС) № 259/68 на Съвета от 29 февруари 1968 г., установяващ Правилник за длъжностните лица на Европейските общности, както и Условията за работа на другите служители (6) и член 20, параграф 6 от споменатия по-горе правилник.

                           б)

                           Добавят се следните параграфи:
                           „4.   Членове на ЕП и бивши членове на ЕП, които получават временното обезщетение по член 13 от устава или пенсия съгласно членове 14 и 15 от устава, могат да се откажат от своето право на възстановяване на медицински разноски, както е предвидено в параграф 1. В такъв случай те имат право да им се възстановят две трети от дължимата вноска за здравно осигуряване, при условие че общата сума, която се възстановява, не превишава 400 EUR месечно.
                           5.   Всеки член на ЕП или бивш член на ЕП, който се откаже от своето право на възстановяване на медицински разноски съгласно параграф 4, може впоследствие да промени своето решение.
                           6.   Посочената в параграф 4 сума може да бъде адаптирана ежегодно от Бюрото до равнище, съответстващо на годишния процент на увеличение на средната сума, възстановявана на бенефициер на общата здравноосигурителна система за длъжностните лица на Европейските общности.
                           7.   Настоящият член се прилага също за бившите членове на ЕП, имащи право на временното обезщетение, предвидено в член 45, за периода от първия ден след прекратяването на техните функции до датата на влизането в сила на тяхното право на временно обезщетение.
                           8.   Настоящият член се прилага също за бившите членове на ЕП, имащи право на пенсия за осигурителен стаж и възраст, предвидена в член 49, за периода от първия ден след прекратяването на техните функции до датата на влизането в сила на тяхното право за получаване на пенсията, при условие че са били изпълнени условията, установени в член 49, параграф 1, преди прекратяването на техните функции.“.

               2.

               В член 10 се създава следният параграф:
               „2а.   Посоченото по-долу се счита също за обикновени пътни разноски: пътни разноски, направени от председателите на комисиите или на подкомисиите за целите на присъствие на заседания на Съвета.“.

               3.

               В член 13 параграфи 2 и 3 се заменят със следното:
               „2.   Чрез дерогация от разпоредбите на параграф 1 при пътуване с автомобил членовете на ЕП представят декларация, в която посочват регистрационния номер на използвания за пътуването автомобил, а за пътувания с автомобил в държавата-членка, в която са избрани, — пропътуваното разстояние и местата на потегляне и пристигане, както и — за всички останали пътувания с автомобил — броя на километрите, отчетени на километража при потегляне и при пристигане. При пътуване на разстояние над 800 кm, декларацията е придружена от оправдателен документ, позволяващ да се определи датата на пътуване (например касова бележка за платено гориво, доказваща извършване на плащане преди тръгване или по време на пътуването, касова бележка за платена магистрална такса или договор или фактура за наемане на автомобил и т.н.).
               Оправдателни документи, позволяващи доказване на датата на пътуването, трябва винаги да бъдат подавани в случай на пътуване между Брюксел и Страсбург.
               3.   Разноските за сезонни билети или за поименен абонамент, даващ право за определен брой пътувания с отстъпка на определено лице, могат да бъдат възстановявани под форма на авансово плащане. Това авансово плащане се урежда в края на срока на валидност на абонамента.“.

               4.

               Член 14 се изменя, както следва:

                           а)

                           Букви a) и б) се заменят със следното:

                                       „а)

                                       в случаите, посочени в член 10, параграф 1, буква б): от покана или програма на събитието, в което членовете на ЕП са участвали и/или други оправдателни документи, доказващи, че пътуването е било осъществено изключително при упражняване на техния мандат, а в случая по член 22, параграф 2a — от декларация на члена на ЕП, че пътуването е било осъществено при упражняване на мандата;

                                       б)

                                       в случаите, посочени в член 10, параграф 1, буква в): от декларация от страна на члена на ЕП, посочваща целта на неговото пътуване, предприето при упражняване на неговия мандат;“;

                           б)

                           Добавя се следната буква:

                                       „г)

                                       случаите, посочени в член 10, параграф 2а: от покана от Съвета.“

               5.

               Член 15 се заменя със следното:
               „Член 15
               Възстановяване на разноски
               Пътните разноски се възстановяват въз основа на действително направени разноски в размер до:

                           а)

                           при пътуване със самолет: по тарифата за бизнес класа;

                           б)

                           при пътуване с влак или с кораб: по тарифата за първа класа;

                           в)

                           при пътуване с автомобил: 0,49 EUR /кm, като се добавя цената за преминаване с ферибот или подобен вид транспорт, при необходимост.“.

               6.

               Член 17 параграфи 4—7 се заменят както следва:
               „4.   Когато член на ЕП поема своите функции или променя местожителството си, той бива информиран за летището и гарата и за най-преките т.е. най-кратките маршрути, които ще бъдат използвани за изпълнението на настоящите мерки по прилагане.
               5.   Членовете на ЕП могат по всяко време да предложат на компетентната служба, като изложат своите причини в писмена форма, друг маршрут, с който се печели време или допълнително удобство, ако цената на пътуването не нараства с повече от 20 %. В случай че този маршрут бъде приет, той заменя най-прекия маршрут, определен в съответствие с параграф 3.
               Ако маршрутът не бъде приет или предложеният от члена на ЕП маршрут увеличава цената на пътуването с повече от 20 %, въпросът се отнася до генералния секретар, който може да се допита до квесторската колегия, преди да вземе решение.
               6.   В случай на прекъсване на даден етап от пътуването, пътните разноски се възстановяват от последното място на заминаване. За прекъсване на пътуването се счита всяко прекъсване за повече от една нощувка, с изключение на събота и неделя и официалните празници, направено от члена на ЕП по време на неговото пътуване от или до едно от местата на работа на Парламента или мястото на провеждане на официално заседание.
               7.   В случаите, когато мястото на отпътуване или на пристигане не съответства на местожителството на членовете на ЕП или на столицата на държавата-членка, в която са избрани, пътните разноски се възстановяват до сумата, която би струвало на членовете на ЕП да осъществят пътуване до или от своето местожителство по най-прекия т.е. най-кратък маршрут.
               8.   В случай че пътуването е между две работни места и/или място на заседание, параграфи 3 и 7 се прилагат mutatis mutandis.
               9.   Тарифите, използвани за целите на настоящитемерки по прилагане, се актуализират два пъти годишно, през май и през ноември.“

               7.

               Член 19 се изменя, както следва:

                           а)

                           Параграф 1 се заменя със следното:
                           „1.   При пътувания в рамките на Европейския съюз, членовете на ЕП имат право на надбавки за разстояние и за продължителност, които имат за цел да покрият всички разноски, свързани с пътуването. Това право съществува само по отношение на основното пътуване по смисъла на член 18, параграф 1.“;

                           б)

                           Параграф 2 се заличава;

                           в)

                           Параграфи 3—5 се заменят със следното:
                           „3.   Право на надбавки за разстояние и за продължителност няма по отношение на пътуванията по член 10, параграф 1, букви б) и в) или в случаите, посочени в член 18, параграф 4. Прекъсване на дадено пътуване, както е посочено в член 17, параграф 6, или друг вид прекъсване не дават право за допълнителни надбавки за разстояние и за продължителност на пътуването.
                           4.   Сумите за надбавките за разстояние и за продължителност на пътуването:

                                       а)

                                       за пътуване до някое от местата на работа на Европейския парламент, се определят в началото на мандата на члена на ЕП за неговата продължителност и се преразглеждат единствено при промяна на адреса, независимо от каквито и да било промени в действително използвания маршрут;

                                       б)

                                       за пътуване до други места за провеждане на заседания по смисъла на член 10, параграф 1, буква а), параграфи 2 и 2а, се определят за всяко пътуване поотделно.

                                 5.   В случай че допълнителните разноски по пътуванията на членовете на ЕП надхвърлят размера на надбавката за разстояние, те могат да искат възстановяване на разликата при представяне на оправдателни документи.“

               8.

               Член 20 параграф 2 се заменят, както следва:
               „2.   Сумите се изчисляват въз основа на най-краткия маршрут във всяка една от посоките между центъра на града, в който е местожителството на члена на ЕП, и местоназначението за целите на провеждането на заседанието.
               Ако основата за изчисляване припътуване с влак е неизвестна или е трудно установима, като основа за изчисляване на разноските се използва тази за пътуване с автомобил.“

               9.

               В член 21, параграф 1 буква г) се заменя със следното:

                           „г)

                           за пътуване с обща продължителност повече от шест часа, което по необходимост включва нощувка по надлежно обосновани причини: сума равна на пълния размер на надбавката, предвидена в член 24, при представяне на оправдателни документи.“.

               10.

               Член 22 се изменя, както следва:

                           а)

                           Параграф 2 се заменя със следното:
                           „2.   В рамките на тази сума при представяне на оригинална фактура членовете на ЕП имат също така право да искат възстановяване на разноски за таксиметров превоз, разноски за наемане на автомобил, разноски за хотел и други разноски, свързани с техните служебни дейности. Това право на възстановяване на разноски обхваща също деня преди началото на пътуването и деня след края на периода на провеждане на служебната дейност.“;

                           б)

                           Създават се следните параграфи 2а—2в:
                           „2а.   Когато член на ЕП пътува до едно от местата на работа на Европейския парламент през седмица, когато не се провеждат официални дейности на Европейския парламент, възстановяването на допълнителните пътни разноски се ограничава до пътните разноски, включително таксиметровия превоз от летището или гарата до града и обратно, както и разноските за хотел.
                           2б.   Молбите за възстановяване на пътните разноски, направени с цел участие в дейност по покана от страна на член на ЕП или на политическа група в ЕП, също се придружават от други оправдателни документи, доказващи, че пътуването е осъществено единствено за целите на упражняване на мандата на члена на ЕП.
                           2в.   Членовете на ЕП могат да комбинират обикновено пътуване с допълнително пътуване.
                           Когато цялото комбинирано пътуване е в рамките на Европейския съюз, частта от разноските за пътуването, което започва или приключва на едно от местата на работа на ЕП или на мястото на провеждане на официално заседание, се възстановява в съответствие с разпоредбите на член 10, параграф 1, буква а).
                           Когато част от комбинираното пътуване е извън рамките на Европейския съюз, допълнително възникналите разноски за члена на ЕП, който не е пътувал по най-прекия маршрут за сметка на допълнително пътуване, са за сметка на неговата надбавка за допълнителни пътни разноски, както е предвидено в параграф 1.“.

               11.

               В член 23 завареният параграф се номерира с „1“ и се добавят следните параграфи:
               „2.   Пътните разноски, направени в рамките на града при използване на обществен транспорт (в това число такси) се възстановяват на база на обичайните оправдателни документи за използвания вид транспорт. Сумата за възстановяване се разделя на сумата за километър, която се изплаща в случай на пътуване с автомобил, а резултатът се приспада от броя километри, посочени в параграф 1, буква б).
               3.   Когато членовете на ЕП, чието местожителство съгласно определението в член 17, параграф 2 е в държава-членка, различна от тази, в която са били избрани, пътуват за целите на своя мандат между своето местожителство и държавата-членка, в която са избрани, тези пътувания се считат за пътувания в рамките на държавата-членка, в която са избрани, за целите на параграф 1, букви а) и б).“.

               12.

               В член 24, параграф 1 се добавя следната алинея:
               „По време на седмиците, определени за външна парламентарна дейност, членовете на ЕП имат право да получават надбавка за престой в продължение на най-много три дни, с изключение на случаите, в които надбавката се изплаща по букви а) и б), и с изключение на конкретните обстоятелства, за които Бюрото взе решение на 19 октомври 2009 г.“

               13.

               Член 33 се изменя, както следва:

                           а)

                           Параграф 4 се заменя със следното:
                           „4.   Максималната сума за месечното поемане на разноски за всички сътрудници, посочени в член 34, е определена на 17 864 EUR. Считано от 1 май 2010 г. тази сума е в размер на 19 364 EUR.“;

                           б)

                           Добавя се следният параграф:
                           „6.   Неизползваният остатък от месечната сума, предвидена в параграф 4, който се е натрупал в края на финансовата година, се прехвърля в следващата финансова година в размер, който не да превишава месечната сума, посочена в същия параграф.“;

               14.

               В член 36 параграф 6 се заменя със следното:
               „6.   Когато го изискват обстоятелствата, Парламентът може, в рамките на трудов договор със сътрудник и по искане на член на ЕП, да извършва авансови плащания за сумите, посочени в параграфи 4 и 5.
               Авансовите плащания могат също така да бъдат използвани за покриване на разноски, извършени от местните сътрудници по време на кратки пътувания. В този случай се изплаща фиксирана сума, която за всеки сътрудник не може да надхвърля 100 EUR месечно. Ако извършените разноски надхвърлят този таван, платежният посредник представя на всеки три месеца оправдателни документи за въпросните разноски. В изключителни случаи оправдателните документи могат да бъдат заместени от декларация.
               Уреждането на тези авансови плащания остава изцяло на отговорността на платежния посредник и се извършва в съответствие с настоящите мерки по прилагане и с приложимото национално законодателство.“.

               15.

               Член 41 се изменя, както следва:

                           а)

                           Параграфи 1 и 2 се заменят със следното:
                           „1.   Когато е сключен договор за предоставяне на услуги по смисъла на член 34, параграф 1, буква б) или член 34, параграф 5, при подаване на заявление за поемане на разноски членът на ЕП или платежният посредник, от името на члена на ЕП, предоставя на компетентната служба:

                                       а)

                                       копие от договора за предоставяне на услуги, който членът на ЕП е сключил със своя доставчик на услуги и който ясно определя естеството на предоставяните услуги;

                                       б)

                                       копие от договора, сключен между члена на ЕП и избрания от него платежен посредник.

                                 2.   Разноските за предоставените услуги се поемат, след като членът на ЕП представи на компетентната служба подробна фактура или хонорарна сметка за действително предоставените от доставчика услуги.
                           Доставчикът на услуги декларира, че представените фактури или хонорарни сметки са в съответствие с приложимото национално законодателство, по-специално по отношение на ДДС, когато се отнася до редовно предоставяните услуги. Когато услугите са освободени от ДДС, доставчикът на услуги посочва правното основание за това освобождаване и удостоверява, че всички негови задължения съгласно националното законодателство са изцяло изпълнени.
                           Максималната сума за възстановяване на разноските за предоставянето на услуги не може да надвишава 25 % от сумата, предвидена в член 33, параграф 4. Тази сума може да бъде използвана на кумулирана и годишна база.“;

                           б)

                           Параграфи 3 и 4 се заличават.

               16.

               Член 42 се заменя със следното:
               „Член 42
               Извънредни разноски
               В случай че парламентарен сътрудник на трудов договор отсъства повече от три месеца поради майчинство или тежко заболяване, частта от разноските, свързани с ползването на негов заместник, считано от третия месец на отсъствието му, която не е покрита от осигуровките, внесени в полза на служителя съгласно приложимата национална схема за социално осигуряване, може да бъде възстановена над размера, посочен в член 33, параграф 4. Платежният посредник подава до компетентната служба заявление за поемане на разноските, надлежно преподписано от члена на ЕП.“.

               17.

               Член 44 се изменя, както следва:

                           а)

                           Заглавието се заменя със следното:
                           „Достъп до вътрешни услуги и предоставянето на материални блага за служебно ползване“

                           б)

                           Параграф 1 се заменя със следното:
                           „1.   Ъюрото приема правилата относно достъпа на членовете на ЕП до вътрешни за Парламента услуги и предоставянето на материални блага за служебно ползване на членовете на ЕП и в частност за:

                                       —

                                       използване от членовете на ЕП на служебни автомобили,

                                       —

                                       обзавеждане на кабинетите на членовете на ЕП,

                                       —

                                       предоставяне на членовете на ЕП на компютърна и телекомуникационна техника,

                                       —

                                       доставки на канцеларски материали за членовете на ЕП,

                                       —

                                       използване от членовете на ЕП и от политическите групи на работни помещения, предоставени на тяхно разположение в информационните бюра на Парламента,

                                       —

                                       обработка на архивните документи на членовете на ЕП, предоставени под формата на дарения или завещания на институт, асоциация или фондация,

                                       —

                                       условията, позволяващи на членовете на ЕП, достигнали до края на парламентарния си мандат, да пренесат личните си вещи, намиращи се в кабинетите им в Брюксел и Страсбург, в своята страна по произход,

                                       —

                                       използване на служебни велосипеди,

                                       —

                                       езикови и компютърни курсове, предлагани на членовете на ЕП,

                                       —

                                       използването на услугите, предоставяни от Медицинската служба.“.

               18.

               Член 78 се изменя, както следва:

                           а)

                           Параграф 1 се заличава;

                           б)

                           Параграф 3 се заменя със следното:
                           „3.   Чрез дерогация от член 43, буква г) договорите, сключени пряко или косвено с членове на семейството на член на ЕП преди 1 юли 2008 г., могат да продължат да действат за преходен период, съответстващ на парламентарния мандат след влизането в сила на устава, при условие че са били надлежно изпълнени съответните данъчни и социалноосигурителни задължения.
                           Членовете на ЕП са длъжни да дадат подробна информация за всеки такъв пряко или косвено сключен договор в своите декларации за финансови интереси.“.

         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от същата дата, с изключение на следните разпоредби:

               а)

               Член 1, точки 1а, 13, 15а и 18б се прилагат, считано от 14 юли 2009 г.;

               б)

               Член 1, точка 4, буква а) (доколкото се отнася до член 14, буква а) от мерките по прилагане), точка 10, букви а) и б) (доколкото се отнася до член 22, параграфи 2а и 2в от мерките по прилагане), точка 11 (доколкото се отнася до член 23, параграф 2 от мерките по прилагане) и точки 12, 14 и 16, които се прилагат, считано от 1 януари 2010 г.

      (1)  Решение 2005/684/ЕО, Евратом на Европейския парламент от 28 септември 2005 г. за приемане на Устав на членовете на Европейския парламент (ОВ L 262, 7.10.2005 г., стp. 1).

      (2)  Решение на Бюрото на Европейския парламент от 19 май 2008 г. и от 9 юли 2008 г. за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).

      (3)  Регламент (EC, Евратом) № 1296/2009 на Съвета от 23 декември 2009 година за адаптиране, считано от 1 юли 2009 г. , на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (ОВ L 348, 29.12.2009 г., стp. 10).

      (4)  Общностен правилник относно покриването на рисковете от заболявания на длъжностните лица на Европейските общности, приет от всички институции (общото споразумение е установено от председателя на Съда на Европейските общности на 24 ноември 2005 г.), предвиден в член 72 от Регламент (ЕИО, Евратом, ЕОВС) № 259/68 на Съвета от 29 февруари 1968 г., установяващ Правилник за длъжностните лица на Европейските общности, както и условията за работа на другите служители, чрез който се създават специални мерки временно приложими за длъжностните лица на Комисията (ОВ L 56, 4.3.1968 г., стр. 1).

      (5)  Решение на Комисията от 2 юли 2007 г. за определяне на общи изпълнителни разпоредби, свързани с възстановяването на медицински разноски.

      (6)  ОВ L 56, 4.3.1968 г., стр. 1.“


title: 2009/596/ОВППС: Решение EUJUST LEX /1/2009 на Комитета по политика и сигурност от 3 юли 2009 година за назначаване на ръководител на интегрираната мисия на Европейския съюз за спазване на правовия ред в Ирак, EUJUST LEX

text:
               4.8.2009

               BG

               Официален вестник на Европейския съюз

               L 202/82

      РЕШЕНИЕ EUJUST LEX /1/2009 НА КОМИТЕТА ПО ПОЛИТИКА И СИГУРНОСТ

   от 3 юли 2009 година
   за назначаване на ръководител на интегрираната мисия на Европейския съюз за спазване на правовия ред в Ирак, EUJUST LEX
   (2009/596/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2009/475/ОВППС на Съвета от 11 юни 2009 г. относно интегрираната мисия на Европейския съюз за спазване на правовия ред в Ирак, EUJUST LEX (1), и по-специално член 9, параграф 2 от него,
   като има предвид, че:

               (1)

               На 11 юни 2009 г. Съветът прие Съвместно действие 2009/475/ОВППС относно интегрираната мисия на Европейския съюз за спазване на правовия ред в Ирак, EUJUST LEX. Срокът на действие на посоченото съвместно действие изтича на 30 юни 2010 г.

               (2)

               Член 9, параграф 2 от Съвместно действие 2009/475/ОВППС упълномощава Комитета по политика и сигурност да взема решения относно назначаването на ръководител на мисията.

               (3)

               Г-н Stephen WHITE следва да бъде назначен за ръководител на мисията на EUJUST LEX до 31 декември 2009 г.,

         РЕШИ:
   Член 1
   Г-н Stephen WHITE се назначава за ръководител на интегрираната мисия на Европейския съюз за спазване на правовия ред в Ирак, EUJUST LEX, считано от 1 юли 2009 г.
   Член 2
   Настоящото решение поражда действие в деня на приемането му.
   Прилага се до 31 декември 2009 г.

      Съставено в Брюксел на 3 юли 2009 година.

            За Комитета по политика и сигурност

            Председател

         O. SKOOG

      (1)  ОВ L 156, 19.6.2009 г., стр. 57.


title: Решение на Бюрото на Европейския парламент от 23 март и 14 ноември 2011 година за изменение на мерките по прилагане на Устава на членовете на Европейския парламент

text:
               16.11.2011

               BG

               Официален вестник на Европейския съюз

               C 335/12

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 23 март и 14 ноември 2011 година
   за изменение на мерките по прилагане на Устава на членовете на Европейския парламент
   2011/C 335/07
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид членове 8 и 23 от Правилника за дейността на Европейския парламент,
   като има предвид, че:

               (1)

               Когато членовете на ЕП използват таксиметров превоз в местата на работа на Парламента през седмици, през които не се провеждат официални дейности на Европейския парламент, съответните разноски следва да се възстановяват по същия начин, както при таксиметров превоз през обикновените работни седмици.

               (2)

               Когато членовете на ЕП пътуват извън територията на Европейския съюз, за да участват в официална дейност, често се налага те да покрият разноските за виза и свързани с нея разноски. Като се има предвид, че тези разноски възникват в хода на официалната дейност, би било целесъобразно членовете на ЕП да получат възстановяване на тези разноски, при условие че предоставят необходимите оправдателни документи. Изменението на правилата, което включва този въпрос, следва да се прилага от 1 януари 2012 г., с цел да се осигури, че всички пътувания в рамките на календарната година се третират еднакво.

               (3)

               При определени обстоятелства, възникнали при служебно пътуване, членовете на ЕП имат право на възстановяване на разноските за репатриране. Като се има предвид, че репатрирането може да бъде придружено от други свързани с него разноски, би било целесъобразно да се предвиди възстановяването и на тези разноски. За да изпълни това си задължение, Парламентът следва да сключи застрахователна полица. Застрахователната полица следва да поражда действие на датата на прилагане на съответната разпоредба.

               (4)

               Когато в съответствие с установената практика в съответната държава-членка член на ЕП се е съгласил да изплати обезщетение при съкращение на местен сътрудник, което надхвърля задължителния минимален размер, той може, с цел да покрие съответните разходи, да възложи на платежния си посредник да задели средства от надбавката за парламентарни сътрудници и да ги прехвърли към следващите финансови години, при условие че се спазят редица условия. Би било целесъобразно съответната разпоредба от настоящото решение да се прилага от 14 юли 2009 г.,

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане на Устава на членовете на Европейския парламент (2) се изменят, както следва:

               1.

               Член 22, параграф 2а се заменя със следния текст:
               „2а.   Когато член на ЕП пътува до едно от местата на работа на Европейския парламент през седмица, през която не се провеждат официални дейности на Европейския парламент, възстановяването на допълнителните пътни разноски се ограничава до пътните разноски, включително за таксиметров превоз, в рамките, определени в Правилника за ползване на служебни автомобили от членове на Европейския парламент, и до разноските за хотел.“;

               2.

               В член 24, параграф 3 се вмъква следната буква:

                           „ба)

                           при представяне на оправдателни документи, възстановяване на разноските за виза и други свързани с нея разноски.“;

               3.

               Член 29 се изменя, както следва:

                           а)

                           заглавието се заменя със следното:
                           „Оказване на съдействие на членовете на ЕП по време на служебни пътувания“;

                           б)

                           параграф 1 се заменя със следното:
                           „1.   Член на ЕП, който по време на служебно пътуване, каквото се има предвид в член 10, параграф 1, буква а) и член 10, параграфи 2 и 2а, се разболее сериозно или стане жертва на злополука или на непредвидени обстоятелства, които възпрепятстват нормалното протичане на пътуването, има право да получи съдействие от Парламента. Съдействието включва организиране на репатрирането и поемане на плащането на свързаните с това разноски. Членът на ЕП или по целесъобразност негов представител може да поиска репатриране до мястото на работа на Парламента или до местожителството.“;

                           в)

                           параграф 3 се заменя със следното:
                           „3.   Парламентът изпълнява задълженията за съдействие си посредством застраховка. Правата на членовете на ЕП, посочени в параграфи 1 и 2, се упражняват при условията, предвидени в застрахователната полица.“;

                           г)

                           добавя се следният параграф:
                           „4.   Застрахователната полица включва inter alia разноските за предоставяне на следното съдействие:

                                       —

                                       оказване на съдействие в случай на сериозно заболяване, злополука или смърт на члена на ЕП,

                                       —

                                       оказване на съдействие и по-ранно завръщане в случай на природно бедствие, сериозни нарушения на обществения ред, тежко заболяване, инцидент или смърт на член на семейството на члена на ЕП,

                                       —

                                       логистично и административно съдействие в случай на загуба или кражба на документи,

                                       —

                                       оказване на съдействие в случай на съдебно преследване на члена на ЕП,

                                       —

                                       допълнителна застраховка живот и инвалидност (дължимо салдо).“;

               4.

               В член 40 се добавя следният параграф:
               „5.   За да покрият разноските, които са свързани с прекратяването на трудов договор и които не могат да бъдат поети съгласно параграфи от 1 до 4, членовете на ЕП могат да възложат на своя платежен посредник да задели средства от сумата, посочена в член 33, параграф 4, и да ги прехвърли към следващите финансови години, при условие че се спазят следните условия:

                           а)

                           членовете на ЕП са доказали чрез целесъобразна писмена документация, че в сектора, с който е свързан трудовият договор, извън Европейския парламент и без участието на членове на Европейския парламент съществува установена практика, съгласно която при съкращение се изплащат обезщетения над задължителния минимален размер;

                           б)

                           обезщетенията при съкращение в съответствие с практиката по буква а) са съгласувани в трудовия договор на местния сътрудник. Съгласуваните суми не могат при никакви обстоятелства да надвишават едно месечно възнаграждение за всяка година, през която лицето е било наето;

                           в)

                           заделените суми се декларират за всеки служител в процедурата по ежегодното уреждане съгласно член 39. Платежният посредник открива отделна банкова сметка за тези средства и ежегодно представя банково извлечение за целите на уреждането. През всяка финансова година платежният посредник може да заделя единствено суми, които съответстват на периодите на заетост, от началото на текущия парламентарен мандат до края на съответната финансова година или, ако договорът изтича през същата година, до края на срока на договора. Лихвите, начислени върху заделените суми, се декларират в процедурата по ежегодното уреждане. Всеки излишък или неусвоените суми се възстановяват на Парламента всяка година и при изтичане на съответния трудов договор.“.

         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от същата дата, с изключение на следните разпоредби:

               а)

               член 1, точка 2, която се прилага от 1 януари 2012 г.;

               б)

               член 1, точка 4, която се прилага от 14 юли 2009 г.

      (1)  Решение 2005/684/ЕО, Евратом на Европейския парламент от 28 септември 2005 година относно приемането на Устав на членовете на ЕП (ОВ L 262 от 7.10.2005 г., стр. 1).

      (2)  Решение на Бюрото на Европейския парламент от 19 май 2008 година и от 9 юли 2008 година за установяване на мерки по прилагане на Устава на членовете на Европейския парламент (ОВ C 159, 13.7.2009 г., стр. 1).


title: Решение 2012/326/ОВППС на Съвета от 25 юни 2012 година за удължаване на мандата на специалния представител на Европейския съюз за Южен Кавказ и за кризата в Грузия

text:
               26.6.2012

               BG

               Официален вестник на Европейския съюз

               L 165/53

         РЕШЕНИЕ 2012/326/ОВППС НА СЪВЕТА
   от 25 юни 2012 година
   за удължаване на мандата на специалния представител на Европейския съюз за Южен Кавказ и за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 август 2011 г. Съветът прие Решение 2011/518/ОВППС (1) за назначаване на г-н Philippe LEFORT за специален представител на Европейския съюз (СПЕС) за Южен Кавказ и за кризата в Грузия. Мандатът на СПЕС изтича на 30 юни 2012 г.

               (2)

               Мандатът на СПЕС следва да се удължи за период от 12 месеца.

               (3)

               СПЕС ще изпълнява мандата в контекста на обстановка, която може да се влоши и да попречи на постигането на целите на външната дейност на Съюза, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Philippe LEFORT като СПЕС за Южен Кавказ и за кризата в Грузия се удължава до 30 юни 2013 г.. Мандатът на СПЕС може да бъде прекратен по-рано, ако Съветът вземе решение за това по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза за Южен Кавказ, включително на целите, дадени в заключенията от извънредното заседание на Европейския съвет, проведено в Брюксел на 1 септември 2008 г., и в заключенията на Съвета от 15 септември 2008 г., както и в тези от 27 февруари 2012 г. Тези цели включват:

               а)

               в съответствие със съществуващите механизми, включително Организацията за сигурност и сътрудничество в Европа (ОССЕ) и нейната група „Минск“, предотвратяване на конфликти в региона, принос към мирно уреждане на конфликти в региона, включително кризата в Грузия и конфликта в Нагорни Карабах, чрез насърчаване на завръщането на бежанци и вътрешно разселени лица и посредством други подходящи средства и подкрепа на изпълнението на това уреждане в съответствие с принципите на международното право;

               б)

               установяване на конструктивни връзки с основните заинтересовани страни по отношение на региона;

               в)

               насърчаване и подкрепа за по-нататъшно сътрудничество между Армения, Азербайджан и Грузия и, съответно, техните съседни държави;

               г)

               засилване на ефективността и видимото присъствие на Съюза в региона.

         Член 3
   Мандат
   С оглед постигане на целите на политиката мандатът на СПЕС включва:

               а)

               развиване на връзки с правителствата, парламентите, други ключови политически органи, съдебната власт и гражданското общество в региона;

               б)

               насърчаване на държавите в региона да си сътрудничат по регионални въпроси от взаимен интерес, като например общите заплахи за сигурността, борбата срещу тероризма, незаконния трафик и организираната престъпност;

               в)

               принос към мирното уреждане на конфликтите в съответствие с принципите на международното право и улесняване на изпълнението на подобни решения в тясно сътрудничество с Организацията на обединените нации, ОССЕ и нейната група „Минск“;

               г)

               във връзка с кризата в Грузия:

                           i)

                           подпомагане на подготовката на международните преговори, провеждани съгласно точка 6 от споразумението за прекратяване на огъня от 12 август 2008 г. („Международните преговори в Женева“) и мерките за изпълнението му от 8 септември 2008 г., в които са включени договорености за сигурността и стабилността в региона; въпроса с бежанците и вътрешно разселените лица, въз основа на международно признати принципи, всички други въпроси по взаимно съгласие между страните;

                           ii)

                           подкрепа за определяне на позицията на Съюза и представянето ѝ на равнище СПЕС в хода на преговорите, посочени в подточка i); и

                           iii)

                           улесняване на изпълнението на споразумението за прекратяване на огъня от 12 август 2008 г., както и на мерките за изпълнение от 8 септември 2008 г.

               д)

               улесняване разработването и прилагането на мерки за изграждане на доверие;

               е)

               съдействие при необходимост за подготовката на участието на Съюза в евентуалното уреждане на конфликта;

               ж)

               засилване на диалога на Съюза с основните заинтересовани страни по отношение на региона;

               з)

               подпомагане на Съюза в по-нататъшното разработване на цялостна политика за Южен Кавказ;

               и)

               в рамките на дейностите, посочени в настоящия член, допринасяне за прилагането на политиката на Съюза в областта на правата на човека и насоките на ЕС по въпросите на правата на човека, и по-специално по отношение на децата и жените в засегнати от конфликти области, особено чрез наблюдение и действия за овладяване на протичащите в тази насока процеси.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД) и със съответните ѝ подразделения.
   Член 5
   Финансиране
   1.   Референтната финансова сума, предназначена за покриване на разходите, свързани с мандата на СПЕС, за периода от 1 юли 2012 г. до 30 юни 2013 г., е в размер на 2 000 000 EUR.
   2.   Разходите, финансирани от сумата, посочена в параграф 1, са допустими от 1 юли 2012 г. Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на своя мандат и на предоставените финансови средства СПЕС отговаря за сформирането на екипа си. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и на Комисията актуална информация за състава на своя екип.
   2.   Държавите-членки, институциите на Съюза и ЕСВД могат да предлагат командироване на служители към СПЕС. Възнаграждението на тези командировани служители се поема съответно от държавата-членка, въпросната институция на Съюза или ЕСВД. Експертите, командировани от държавите-членки в институциите на Съюза или в ЕСВД, могат да бъдат командировани и към СПЕС. Договорно наетите членове на международния персонал са граждани на държава-членка.
   3.   Всички командировани служители остават под административното ръководство на изпращащата държава-членка, на изпращащата институция на Съюза или на ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитети на СПЕС и на членовете на неговия персонал
   Привилегиите, имунитетът и другите гаранции, необходими за изпълнението и безпрепятственото функциониране на мисията на СПЕС и на членовете на неговия персонал, се договарят съответно с приемащата страна/приемащите страни. За тази цел държавите-членки и Комисията оказват необходимото съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2).
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета осигуряват достъп на СПЕС до всяка релевантна информация.
   2.   Делегациите на Съюза в региона и/или държавите-членки, в зависимост от случая, предоставят логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза в оперативно качество съгласно дял V от Договора, СПЕС предприема всички разумно приложими мерки съобразно мандата си и обстановката от гледна точка на сигурността в географския регион, за който отговаря, за сигурността на целия персонал под неговото пряко ръководство, по-специално чрез:

               а)

               изготвяне, въз основа на насоки от ЕСВД, на съобразен със спецификата на мисията план за сигурност, който включва специфични за мисията физически, организационни и процедурни мерки за сигурност, уреждащи управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и план за евакуация на мисията;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение за сигурност преди или при пристигането им в района на мисията, въз основа на определената от ЕСВД степен на риска, съответстваща на района на мисията;

               г)

               гарантиране, че са изпълнени всички одобрени препоръки, направени в резултат на извършените редовни оценки на сигурността, и представяне пред Съвета, ВП и Комисията на писмени доклади относно изпълнението на тези препоръки, както и относно други, свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Доклади
   СПЕС представя редовни устни и писмени доклади на КПС и ВП. При необходимост СПЕС се отчита и пред работните групи на Съвета. Редовните писмени доклади се разпространяват чрез мрежата COREU. По препоръка на КПС или на ВП СПЕС може да представя доклади на Съвета по външни работи.
   Член 12
   Координация
   1.   СПЕС съдейства за единството, съгласуваността и ефективността на действието на Съюза и оказва подкрепа с цел да се гарантира, че всички инструменти на Съюза и действията на държавите-членки се използват съгласувано с оглед на постигане на целите на политиката на Съюза. Действията на СПЕС се координират с действията на Комисията. СПЕС редовно предоставя информация на мисиите на държавите-членки и на делегациите на Съюза.
   2.   В областта на координацията се поддържат тесни връзки с ръководителите на делегациите на Съюза и ръководителите на мисии на държавите-членки, които полагат всички усилия, за да съдействат на СПЕС при изпълнението на неговия мандат. В тясно сътрудничество с ръководителя на делегацията на Европейския съюз в Грузия СПЕС предоставя местни политически насоки на ръководителя на мисията за наблюдение на Европейския съюз в Грузия (EUMM Georgia). СПЕС и командващият гражданските операции за EUMM Georgia се консултират взаимно при необходимост. СПЕС също така осъществява на място връзка с други участници на международно и регионално равнище.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на Съвета, на ВП и на Комисията доклад за напредъка до края на декември 2012 г., а в края на своя мандат — подробен доклад за изпълнението на мандата.
   Член 14
   Влизане в сила
   Настоящото решение влиза в сила в деня на приемането му.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 221, 27.8.2011 г., стр. 5.

      (2)  ОВ L 141, 27.5.2011 г., стр. 17.


title: 2014/298/ЕС: Решение на Комисията от 22 май 2014 година за потвърждаване на прилагането по отношение на Ирландия на съответните споразумения за обратно приемане между Съюза и Специалната административна област Макао в Китайската народна република, Република Албания, Демократична социалистическа република Шри Ланка, Руската федерация, Република Черна гора, Република Сърбия, Босна и Херцеговина, бившата югославска република Македония, Република Молдова, Ислямска република Пакистан и Грузия

text:
               23.5.2014

               BG

               Официален вестник на Европейския съюз

               L 155/22

         РЕШЕНИЕ НА КОМИСИЯТА
   от 22 май 2014 година
   за потвърждаване на прилагането по отношение на Ирландия на съответните споразумения за обратно приемане между Съюза и Специалната административна област Макао в Китайската народна република, Република Албания, Демократична социалистическа република Шри Ланка, Руската федерация, Република Черна гора, Република Сърбия, Босна и Херцеговина, бившата югославска република Македония, Република Молдова, Ислямска република Пакистан и Грузия

      (2014/298/ЕС)

   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 331, параграф 1 от него,
   като има предвид, че:

               (1)

               Съюзът сключи споразуменията за обратно приемане със Специалната административна област Макао в Китайската народна република с Решение 2004/424/ЕО на Съвета (1), с Република Албания — с Решение 2005/809/ЕО на Съвета (2), с Демократична социалистическа република Шри Ланка — с Решение 2005/372/ЕО на Съвета (3), с Руската федерация — с Решение 2007/341/ЕО на Съвета (4), с Република Черна гора — с Решение 2007/818/ЕО на Съвета (5), с Република Сърбия — с Решение 2007/819/ЕО на Съвета (6), с Босна и Херцеговина — с Решение 2007/820/ЕО на Съвета (7), с бивша югославска република Македония — с Решение 2007/817/ЕО на Съвета (8), с Република Молдова — с Решение 2007/826/ЕО на Съвета (9), с Ислямска република Пакистан — с Решение 2010/649/ЕС на Съвета (10), и с Грузия — с Решение 2011/118/ЕС на Съвета (11).

               (2)

               В съответствие с членове 1 и 2 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, Ирландия не участва в приемането на решенията за сключване на съответните споразумения за обратно приемане и следователно не бе обвързана от тях, нито от тяхното прилагане.

               (3)

               В съответствие с член 4 от посочения протокол Ирландия уведоми Комисията с писмо от 11 декември 2013 г. за желанието си да приеме и да се обвърже с тези споразумения.

               (4)

               Комисията следва да уведоми писмено съответните трети държави, че Ирландия е избрала да се обвърже със съответните споразумения,

         ПРИЕ НАСТОЯЩОТО РЕШЕНИЕ:
   Член 1
   Следните споразумения за обратно приемане, сключени от Съюза, се прилагат по отношение на Ирландия в съответствие с настоящото решение:

               а)

               споразумението със Специалната административна област Макао в Китайската народна република, сключено с Решение 2004/424/ЕО;

               б)

               споразумението с Република Албания, сключено с Решение 2005/809/ЕО;

               в)

               споразумението с Демократична социалистическа република Шри Ланка, сключено с Решение 2005/372/ЕО;

               г)

               споразумението с Руската федерация, сключено с Решение 2007/341/ЕО;

               д)

               споразумението с Република Черна гора, сключено с Решение 2007/818/ЕО;

               е)

               споразумението с Република Сърбия, сключено с Решение 2007/819/ЕО;

               ж)

               споразумението с Босна и Херцеговина, сключено с Решение 2007/820/ЕО;

               з)

               споразумението с бившата югославска република Македония, сключено с Решение 2007/817/ЕО;

               и)

               споразумението с Република Молдова, сключено с Решение 2007/826/ЕО;

               й)

               споразумението с Ислямска република Пакистан, сключено с Решение 2010/649/ЕС;

               к)

               споразумението с Грузия, сключено с Решение 2011/118/ЕС.

         Член 2
   Комисията уведомява всяка една от третите държави, които са страни по споразуменията, посочени в член 1, че съответното споразумение, сключено с въпросната трета държава, се прилага по отношение на Ирландия.
   Всяко съответно споразумение се прилага по отношение на Ирландия от първия ден на втория месец след получаване на уведомлението от въпросната трета държава.
   Член 3
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 22 май 2014 година.

            За Комисията

            Председател

         José Manuel BARROSO

      (1)  Решение 2004/424/ЕО на Съвета от 21 април 2004 г. относно сключването на Споразумение между Европейската общност и Специалната административна област Макао в Китайска народна република за реадмисия на незаконно пребиваващи лица (ОВ L 143, 30.4.2004 г., стр. 97).

      (2)  Решение 2005/809/ЕО на Съвета от 7 ноември 2005 г. за сключване на Споразумение между Европейската общност и Република Албания за реадмисия на незаконно пребиваващи лица (ОВ L 304, 23.11.2005 г., стр. 14).

      (3)  Решение 2005/372/ЕО на Съвета от 3 март 2005 г. относно сключването на Споразумение между Европейската общност и Демократична социалистическа република Шри Ланка относно реадмисията на лица, пребиваващи без разрешение (ОВ L 124, 17.5.2005 г., стр. 41).

      (4)  Решение 2007/341/ЕО на Съвета от 19 април 2007 г. за сключване на Споразумение между Европейската общност и Руската федерация за обратно приемане (ОВ L 129, 17.5.2007 г., стр. 38).

      (5)  Решение 2007/818/ЕО на Съвета от 8 ноември 2007 г. за сключване на Споразумение между Европейската общност и Република Черна гора за обратното приемане на незаконно пребиваващи лица (ОВ L 334, 19.12.2007 г., стр. 25).

      (6)  Решение 2007/819/ЕО на Съвета от 8 ноември 2007 г. за сключване на Споразумение между Европейската общност и Република Сърбия за обратно приемане на незаконно пребиваващи лица (ОВ L 334, 19.12.2007 г., стр. 45).

      (7)  Решение 2007/820/ЕО на Съвета от 8 ноември 2007 г. за сключване на Споразумение между Европейската общност и Босна и Херцеговина за обратното приемане на незаконно пребиваващи лица (ОВ L 334, 19.12.2007 г., стр. 65).

      (8)  Решение 2007/817/ЕО на Съвета от 8 ноември 2007 г. за сключване на Споразумение между Европейската общност и Бившата югославска република Македония за обратно приемане на незаконно пребиваващи лица (ОВ L 334, 19.12.2007 г., стр. 1).

      (9)  Решение 2007/826/ЕО на Съвета от 22 ноември 2007 г. за сключване на Споразумение между Европейската общност и Република Молдова за обратното приемане на пребиваващи без разрешение лица (ОВ L 334, 19.12.2007 г., стр. 148).

      (10)  Решение 2010/649/ЕС на Съвета от 7 октомври 2010 г. за сключване на Споразумението между Европейската общност и Ислямска република Пакистан за обратно приемане на пребиваващи без разрешение лица (ОВ L 287, 4.11.2010 г., стр. 50).

      (11)  Решение 2011/118/ЕС на Съвета от 18 януари 2011 г. за сключването на Споразумението между Европейския съюз и Грузия за обратно приемане на незаконно пребиваващи лица (ОВ L 52, 25.2.2011 г., стр. 45).


title: Решение (ЕС) 2016/1860 на Съвета от 17 октомври 2016 година за назначаване на двама членове и един заместник-член, предложени от Италианската република, в Комитета на регионите

text:
               20.10.2016

               BG

               Официален вестник на Европейския съюз

               L 284/31

         РЕШЕНИЕ (ЕС) 2016/1860 НА СЪВЕТА
   от 17 октомври 2016 година
   за назначаване на двама членове и един заместник-член, предложени от Италианската република, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. На 16 декември 2015 г. с Решение (ЕС) 2015/2361 на Съвета (4) г-н Ignazio MARINO беше заместен като член от г-н Antonio DECARO, а г-н Antonio DECARO беше заместен като заместник-член от г-н Andrea BALLARÈ. На 21 април 2016 г. с Решение (ЕС) 2016/643 на Съвета (5) г-н Mauro D'ATTIS беше преназначен в Комитета на регионите, за да се вземе предвид новият му мандат. На 12 септември 2016 г. с Решение (ЕС) 2016/1670 на Съвета (6) г-н Andrea BALLARÈ беше преназначен в Комитета на регионите, за да се вземе предвид новият му мандат.

               (2)

               След изтичането на мандатите на г-н Mauro D'ATTIS и г-н Antonio DECARO се освободиха две места за членове на Комитета на регионите.

               (3)

               С назначаването на г-н Andrea BALLARÈ за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за членове:

                           —

                           Г-н Mauro D'ATTIS, Consigliere del Comune di Brindisi (BR) (промяна на мандата),

                           —

                           Г-н Andrea BALLARÈ, Consigliere del Comune di Novara (NO),

                     и

               б)

               за заместник-член:

                           —

                           Г-н Antonio DECARO, Sindaco del Comune di Bari (BA).

         Член 2
   Настоящото решение влиза в сила в деня на приемането му.

      Съставено в Люксембург на 17 октомври 2016 година.

            За Съвета

            Председател

         L. SÓLYMOS

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

      (4)  Решение (ЕС) 2015/2361 на Съвета от 16 декември 2015 г. за назначаване на един член от Италия и един заместник-член от Италия в Комитета на регионите (ОВ L 331, 17.12.2015 г., стр. 29).

      (5)  Решение (ЕС) 2016/643 на Съвета от 21 април 2016 година за назначаване на член, предложен от Италианската република, в Комитета на регионите (ОВ L 108, 23.4.2016 г., стр. 35).

      (6)  Решение (ЕС) 2016/1670 на Съвета от 12 септември 2016 година за назначаване на един член и двама заместник-членове, предложени от Италианската република, в Комитета на регионите (ОВ L 249, 16.9.2016 г., стр. 37).


title: 2012/435/ЕС: Решение на Съвета от 24 юли 2012 година за сключване на Споразумението под формата на размяна на писма между Европейския съюз и Руската федерация във връзка с въвеждането или увеличението на износните мита върху суровините

text:
               27.7.2012

               BG

               Официален вестник на Европейския съюз

               L 200/2

         РЕШЕНИЕ НА СЪВЕТА
   от 24 юли 2012 година
   за сключване на Споразумението под формата на размяна на писма между Европейския съюз и Руската федерация във връзка с въвеждането или увеличението на износните мита върху суровините
   (2012/435/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2012/108/ЕС на Съвета (1) Споразумението под формата на размяна на писма между Европейския съюз и Руската федерация във връзка с въвеждането или увеличението на износните мита върху суровините (наричано по-нататък „споразумението“) бе подписано на 16 декември 2011 година при условие за сключването му.

               (2)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Руската федерация във връзка с въвеждането или увеличението на износните мита върху суровините се одобрява от името на Съюза (2).
   Член 2
   Председателят на Съвета посочва лицето(ата), упълномощено(и) да извърши(ат) от името на Съюза предвиденото в споразумението уведомление, за да се изрази съгласието на Съюза да бъде обвързан със споразумението (3).
   Член 3
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 57, 29.2.2012 г., стр. 52.

      (2)  Споразумението е публикувано в ОВ L 57, 29.2.2012 г., стр. 53, заедно с решението за подписването му.

      (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: Решение на представителите на правителствата на държавите-членки, заседаващи в рамките на Съвета от 30 ноември 2006 година за адаптиране на Решение 96/409/ОВППС относно утвърждаването на временен документ за пътуване, за да се отчете присъединяването на България и Румъния към Европейския съюз

text:
Важна правна забележка

|

42006D0881

Официален вестник n° L 363 , 20/12/2006 стр. 0422 - 0423

		20061130Решение на представителите на правителствата на държавите-членки, заседаващи в рамките на Съветаот 30 ноември 2006 годиназа адаптиране на Решение 96/409/ОВППС относно утвърждаването на временен документ за пътуване, за да се отчете присъединяването на България и Румъния към Европейския съюз(2006/881/ОВППС)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, ЗАСЕДАВАЩИ В РАМКИТЕ НА СЪВЕТА,като имат предвид, че:е необходимо да бъдат направени някои адаптации към Решение 96/409/ОВППС [1], за да се отчете присъединяването на България и Румъния към Европейския съюз,РЕШИХА:Член 1Решение 96/409/ОВППС се изменя, както следва:а) към приложение I след "" се добавя следното:"—";б) към приложение I след "" се добавя следното:",,";в) към приложение I след "" се добавя следното:",,";г) към приложение I след "" се добавя следното:"";д) към приложение I след "" се добавя следното:"(1) Фамилия, (2) Име, (3) Дата на раждане, (4) Място на раждане, (5) Ръст, (6) Гражданство, (7) Подпис на титуляра, (8) За пътуване до — през, (9) Валиден до, (10) Дата на издаване, (11) Регистрационен номер, (12) Подпис на служителя, (13) Печат на компетентния орган по издаването(1) Numele (2) Prenumele (3) Data nașterii (4) Locul nașterii (5) Talia (6) Cetățenia (7) Semnătura titularului (8) Pentru o călătorie către — via (9) Data expirării (10) Data eliberării (11) Număr de înregistrare (12) Semnătura funcționarului competent (13) Ștampila autorității emitente";е) в приложение III, параграф 3, списъкът, който се появява след текста "както следва", се заменя със следното:"Белгия | = | B | – | [OOOOO] |България | = | BG | – | [OOOOO] |Чешка република | = | CZ | – | [OOOOO] |Дания | = | DK | – | [OOOOO] |Германия | = | D | – | [OOOOO] |Естония | = | ЕЕ | – | [OOOOO] |Гърция | = | GR | – | [OOOOO] |Испания | = | E | – | [OOOOO] |Франция | = | F | – | [OOOOO] |Ирландия | = | IRL | – | [OOOOO] |Италия | = | I | – | [OOOOO] |Кипър | = | CY | – | [OOOOO] |Латвия | = | LT | – | [OOOOO] |Литва | = | LT | – | [OOOOO] |Люксембург | = | L | – | [OOOOO] |Унгария | = | HU | – | [OOOOO] |Малта | = | MT | – | [OOOOO] |Нидерландия | = | NL | – | [OOOOO] |Австрия | = | A | – | [OOOOO] |Полша | = | PL | – | [OOOOO] |Португалия | = | P | – | [OOOOO] |Румъния | = | RO | – | [OOOOO] |Словения | = | SI | – | [OOOOO] |Словакия | = | SK | – | [OOOOO] |Финландия | = | FIN | – | [OOOOO] |Швеция | = | S | – | [OOOOO] |Обединено кралство | = | UK | – | [OOOOO]" |Член 2Настоящото решение влиза в сила при условията и на датата на влизане в сила на Договора за присъединяване на България и Румъния към Европейския съюз.Член 3Настоящото решение се публикува в Официален вестник на Европейския съюз.Съставено в Брюксел на 30 ноември 2006 година.За СъветаПредседателL. Hyssälä[1] ОВ L 168, 6.7.1996 г., стр. 4. Решение, изменено с Aкта за присъединяване 2003 г. (ОВ L 236, 23.9.2003 г., стр. 33).--------------------------------------------------